stanford-oval/wikipedia huggingface dataset:
Emma Watson
Palkinnot ja ehdokkuudet > Ehdokkuudet

2002: Saturn-palkinto elokuvasta Harry Potter ja viisasten kivi
2002: Empire Awards elokuvasta Harry Potter ja viisasten kivi
2002: American Moviegoer Awards elokuvasta Harry Potter ja viisasten kivi
2002: Young Artist -palkinto elokuvasta Harry Potter ja viisasten kivi
2004: Broadcast Film Critics Association elokuvasta Harry Potter ja Azkabanin vanki
2005: Broadcast Film Critics Association elokuvasta Harry Potter ja liekehtivä pikari
2006: MTV Movie Awards elokuvasta Harry Potter ja liekehtivä pikari
2008: Empire Awards elokuvasta Harry Potter ja Feeniksin kilta
2008: Glamour Awards elokuvasta Ballet Shoes
2009: Scream Awards elokuvasta Harry Potter ja puoliverinen prinssi
2010: National Movie Awards elokuvasta Harry Potter ja puoliverinen prinssi
2010: MTV Movie Awards elokuvasta Harry Potter ja puoliverinen prinssi
2010: Teen Choice -palkinto elokuvasta Harry Potter ja puoliverinen prinssi
2011: People’s Choice -palkinto elokuvasta Harry Potter ja kuoleman varjelukset, osa 1
2011: MTV Movie Award kategoriassa Paras suudelma (Yhdessä Daniel Radcliffen kanssa) elokuvasta Harry Potter ja kuoleman varjelukset, osa 1
2011: MTV Movie Award kategoriassa Paras naisnäyttelijä elokuvasta Harry Potter ja kuoleman varjelukset, osa 1
Aiheesta muualla

Kuvia tai muita tiedostoja aiheesta Emma Watson Wikimedia Commonsissa
Emma Watson Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Latvia  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef 
Emma Watson elokuvan Harry Potter ja kuoleman varjelukset, osa 1 ensi-illassa vuonna 2010.
Watson, Radcliffe ja Grint elokuvan Harry Potter ja kuoleman varjelukset, osa 2 ensi-illassa vuonna 2011.
Emma Watson Tribecan elokuvajuhlilla vuonna 2012.
Watson jakamassa faneille nimikirjoituksia vuonna 2007 Grauman’s Chinese Theatrella.
Turbinon kalmistot

Keihäänkärkiä Turbinon kalmistosta.
Turbinon kalmistot (ven. турбинский могильник, Turbinski mogilnik, engl. Turbino cemetery ) on Venäjällä nykyisestä Permin kaupungista löydetyt kaksi pronssikaudelle ajoitettua kalmistoa, jotka ovat tunnettuja sieltä löydettyjen Seima-Turbino-ilmiöön liittyvistä pronssiesineistään. Kalmistoja tutki vuosina 1924–1927 A. V. Schmidt ja vuosina 1958–1960 O. N. Bader. Niistä käytetään kirjallisuudessa nimityksiä Turbino-1 ja Turbino-2. Kamajoen Seima-Turbino-ilmiön esineille on esitetty ajoitukseksi 2200–1700 eaa..
Kalmistot sijaitsivat Turbinon kylän lähellä Kamajoen oikealla rannalla vastapäätä Tšusovoin joen suuta (ven. Чусовой). Turbino-1 sijaitsee nykyään Permin kaupunkialueella. Sen kaivauksista löytyi noin 200 hautaa, joista ei kuitenkaan tavattu ihmisjäänteitä. Haudoista saatiin talteen 3 128 metalliesinettä, joista 44 ovat putkikirveitä, 40 veistä, 13 keihäänkärkeä, 3 reikäkirvestä, 23 käsirengasta ja 9 rannekorua. Viereisestä Turbino-2 -kalmistosta löytyi vielä veitsi, jonka kahvan ponsi kuvasi härän päätä. Pronssiesineille löytyy lähimmät vastineet Seiman kalmistosta ja Rešnojen kalmistosta.
Löytöihin lukeutuvat myös 36 käsirengasta, jotka ovat valkoista tai vihreää jadea. Samantyyppisiä renkaita esiintyy Seima-Turbino -ilmiön levinneisyysalueella ja niiden alkuperä saattaa olla Baikaljärvellä asti.
Turbinon kalmiston esineistöä

Keihäänkärkiä.
Putkikirves ja keihäänkärki.
Reikäkirves
Huomioita

1 2  Tieto on luettu venäjänkielisestä wikipediasta artikkelista ru:История Пермского края. Tiedolle on siellä mainittu kirjallinen lähde.
Pandemrix

Pandemrix-rokote, vasemmalla vaikuttava aine ja oikealla tehosteaine
Pandemrix on influenssarokote, jota käytettiin vuoden 2009 sikainfluenssapandemialta suojautumiseen. Rokotteen on kehittänyt Glaxo Smith Kline, ja se on patentoitu syyskuussa 2006.
Pandemrix on yksi kolmesta sikainfluenssarokotteesta, joille Euroopan komissio on myöntänyt myyntiluvan Euroopan unionin alueella. Muut kaksi myyntiluvan saanutta rokotetta ovat Celvapan ja Focetria. Myyntiluvan myöntämistä Pandemrix-rokotteelle suositteli Euroopan lääkevirasto poikkeuksellisiin olosuhteisiin vedoten.
Elokuussa 2010 Pandemrixin käyttö kuitenkin keskeytettiin. Vuonna 2011 Pandemrixia suositeltiin käytettäväksi niin sanotun sikainfluenssan ehkäisyyn alle 20-vuotiailta vain silloin, kun kausi-influenssarokotetta ei ole saatavilla.
Yhdysvalloissa ja Kanadassa Glaxo Smith Klinen valmistamaa sikainfluenssarokotetta markkinoidaan kauppanimellä Arepanrix.
Ainesosat > Vaikuttava aine

Vaikuttavana aineena yhdessä 0,5 millilitran Pandemrix-rokoteannoksessa on 3,75 mikrogrammaa inaktivoitua, pilkottua influenssavirusta, joka sisältää antigeenia kananmunissa tuotetusta A/Kalifornia/7/2009 (H1N1)v -kaltaisesta viruskannasta.
Ainesosat > Tehosteaine

Tehosteaineena eli adjuvanttina Pandemrix-rokotteessa toimii Glaxo Smith Klinen kehittämä ja patentoima skvaleenipohjainen AS03 ("Adjuvant System 03"). Adjuvantti tehostaa immunologista reaktiota tuomalla luontaisen immuniteetin solut ja antigeenin läheisempään kontaktiin toistensa kanssa, jolloin vaikuttavaa ainetta tarvitaan vähemmän.
Yhden rokoteannoksen sisältämä adjuvantti koostuu 10,69 milligrammasta skvaleenia, 11,86 milligrammasta dl-alfa-tokoferolia (eli synteettistä E-vitamiinia) ja 4,86 milligrammasta polyoksietyleenisorbitaanimono-oleaattia (polysorbaatti 80).
Ainesosat > Säilöntäaine

Rokotteen säilöntäaineena käytetään tiomersaalia, jota yksi rokoteannos sisältää 5 mikrogrammaa (µg). Tiomersaalista noin puolet, eli 2,5 mikrogrammaa, on etyylielohopeaa, joka vastaa 25–50 gramman lohiateriasta saatua metyylielohopean määrää.lähde?
Ainesosat > Apuaineet

Muut Pandemrix-rokotteen sisältämät aineet ovat ovalbumiini, formaldehydi, gentamysiinisulfaatti, natriumdeoksikolaatti, oktoksinoli-10, natriumkloridi, dinatriumvetyfosfaatti, kaliumdivetyfosfaatti, kaliumkloridi, magnesiumkloridi ja injektionesteisiin käytettävä vesi.
Turvallisuus

Elokuussa 2010 Pandemrixin käyttö keskeytettiin. Ennen rokotuksia narkolepsiaan oli sairastunut 61 henkilöä vuodessa mutta vuonna 2010 sairastui 109 henkilöä (ero 48), sittemmin määrä on palannut normaaliksi. Korkein lisäriski oli 4–19-vuotiailla, kuusi tapausta 100 000 rokotetusta.
Silti THL:n työryhmän ja Euroopan lääkeviraston laskelmien mukaan jopa narkolepsiariski mukaan lukien Pandemrix-rokotuskampanjan hyödyt ylittivät kampanjan haitat selvästi. Suomessa rokote esti rekisteritietojen perusteella 80 000 sikainfluenssatartuntaa.
Euroopan lääkeviraston mukaan sikainfluenssarokotteiden turvallisuudesta ja tehokkuudesta oli ollut vain rajallisesti tietoa jäsenmaiden ottaessa rokotteet käyttöönsä. Massarokotusten aikana tietoja rokotteiden turvallisuudesta ja tehokkuudesta kerätään muun muassa terveyskeskuksista, asiantuntijoilta ja akateemisilta tutkimuslaitoksilta. Vastuu tutkimusten toteuttamisesta ja rahoittamisesta on pääasiassa kullakin rokotevalmistajalla.
Rokotteen turvallisuutta tutkitaan rokotuskampanjan aikana erityisesti lapsilla, raskaana olevilla naisilla ja henkilöillä joiden vastustuskyky on alentunut sairauden vuoksi.lähde? Massarokotusten aikana kerätään aktiivisesti tietoja erityisesti rokotteen harvinaisista ja vakavista riskeistä, kuten Guillain-Barrén oireyhtymästä ja muista neurologisista sairauksista.
Tampereen yliopiston rokotetutkimuskeskuksen johtaja, professori Timo Vesikari kritisoi THL:n Pandemrixin valintaa. Useat tutkijat sanoivat, että apuaineen takia saattaa ilmetä autoimmuunireaktioita, vaikka narkolepsiaa kukaan ei osannut ennakoida. Syksyllä 2009 Vesikari pyrki osoittamaan, että meneillään oli maailman suurin turvallisuuskoe.
Terveyden ja hyvinvoinnin laitoksen (THL) mukaan rokotteen piti olla turvallinen, mutta 1. helmikuuta 2011 THL myönsi selkeän yhteyden rokotuksissa käytetyn Pandemrix-rokotteen ja narkolepsiatapausten välillä. 1. syyskuuta 2011 sikainfluenssarokotteen ja narkolepsian välinen yhteys vahvistettiin, kun Kansallinen narkolepsiatyöryhmä totesi loppuraportissaan, että rokote kasvatti 4–19-vuotiaiden lasten ja nuorten sairastumisriskin lähes 13-kertaiseksi.
Sairastumisen mekanismi

Kyseessä ovat HLA DQB1*0602-riskiperimää kantavat henkilöt, joilla on valkosolujen perinnöllinen toimintahäiriö. Se näyttää olevan tavalla tai toisella yhteydessä skvaleenipitoisen AS03-tehosteaineen aikaansaaman vasta-aineen muodostumisen kanssa, mikä on voinut laukaista näillä henkilöillä taudinkuvan. Tätä apuainetta eli adjuvanttia ei ole kausi-influenssaa vastaan lanseeratussa kolmoisrokotteessa, vaikka siinä vuonna 2010 olikin H1N1-osa.
Ruotsalaisen tutkimuksen mukaan vain osa Pandemrix-eristä aiheutti kohonneen narkolepsiariskin. Tämä aiheuttaa vaikeuksia aiemmille teorioille selittää sivuvaikutuksen ilmaantuminen.
Suomalaistutkijoiden mukaan haittavaikutusten syynä oli todennäköisesti rokotteen sisältämän viruksen eräs proteiini. 
Joka neljäs suomalainen on perimältään riskialtis rokotteen haittavaikutuksille.
Tutkijoiden mukaan geneettisesti alttiissa henkilöissä, joilla oli sama HLA-DQB1 0602 -kudostyyppi, elimistön omat T-lymfosyytit tulkitsivat rokotteen sisältämän viruksen valkuaisaineet ja potilaan aivojen valkuaisaineen samankaltaisiksi, ja hyökkäsivät molempia vastaan. Tätä autoimmuunireaktiota vahvisti rokotteessa ollut voimakas tehosteaine, adjuvantti. Sairastumisen taustalla voi lisäksi olla jokin muu tulehdusreaktio, joka voimisti elimistön immuunivastetta. Näiden syiden yhteisvaikutus laukaisi tyypin 1 narkolepsian geneettisesti alttiissa henkilöissä.
Korvaukset

Pandemrix-rokotteen otti Suomessa vuosina 2009–2010 lähes 2,8 miljoonaa ihmistä. Heistä 236 sai Lääkevahinkovakuutuspoolilta korvauksia narkolepsiasta. 131:n muun korvaushakemus hylättiin, heistä monen kohdalla siksi, että korvauksen­hakijan narkolepsiaoireet olivat alkaneet yli kahden vuoden kuluttua rokotuksesta. Seitsemän hylkäyksen saaneista nosti asiasta oikeuskanteen. Käräjäoikeus katsoi, että syy-yhteys rokotteen ja sairastumisen välillä oli olemassa, vaikka narkolepsia todettiin yli kaksi vuotta rokotuksen jälkeen. Oireet olivat alkaneet pian rokottamisen jälkeen, mutta diagnoosi oli tehty vasta vuosia myöhemmin. Oikeus velvoitti Lääkevahinko­vakuutus­poolin maksamaan kantajien korvaukset. Aiemmin kielteisen korvauspäätöksen saaneet voivat hakea asiansa uudelleenkäsittelyä Lääkevahinkovakuutuspoolista.
Aiheesta muualla

Vuoden 2009 sikainfluenssapandemia
Alueittain: Sikainfluenssa Suomessa - Sikainfluenssa Euroopassa - Vuoden 2009 sikainfluenssapandemia maittain
Muuta: Influenssa - H1N1 - Sikainfluenssa
Eduard Hallberg

Eduard Hallberg nuorten olympialaisten suurpujottelussa 2020
Eduard Hallberg (s. 6. elokuuta 2003) on suomalainen alppihiihtäjä. Hän edustaa Slalom 66 -seuraa.
Sipoolainen Hallberg kävi alppilukion Norjan Oppdalissa. Hän sijoittui nuorten olympialaisissa 2020 parhaimmillaan pujottelussa 13:nneksi. Nuorten MM-kilpailuissa 2023 hän saavutti suurpujottelussa hopeaa. Saman vuoden Courchevelin ja Meribelin MM-kilpailuissa hän keskeytti sekä pujottelun että suurpujottelun. Saalbachin MM-kilpailuissa 2025 hän sijoittui pujottelussa 12:nneksi sekä keskeytti suurpujottelun ja joukkuealppiyhdistetyn pujotteluosuuden.
Hallberg voitti Eurooppa-cupissa kaudella 2023–2024 Kläppenin ja Hafjellin pujottelukilpailut ja sijoittui pujottelucupissa kolmanneksi. Maailmancupissa hän kilpaili ensimmäisen kerran Val-d'Isèren suurpujottelussa joulukuussa 2023. Maailmancupin pisteille hän selviytyi ensimmäisen kerran oltuaan 24:s Levin pujottelussa 17. 
marraskuuta 2024. Viikkoa myöhemmin Gurglin pujottelussa hän sijoittui kahdeksanneksi.
La Noire de...

| La Noire de> .. |
| --- | --- |
 Elokuvan päähenkilö, kotiapulainen Diouana tiskaamassa.
Ohjaaja:  Ousmane Sembène
Käsikirjoittaja:  Ousmane Sembène
Perustuu:  Ousmane Sembènen romaaniin
Tuottaja:  André Zwobada (Prod.man.)
Kuvaaja:  Christian Lacoste
Leikkaaja:  André Gaudier
Pääosat:   Mbissine Thérèse Diop  Anne-Marie Jelinek  Robert Fontaine 
Valmistustiedot
Valmistusmaa:   Ranska  Senegal 
Tuotantoyhtiö:  Filmi Domirev (Dakar), Actualités Françaises
Kesto:  60 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
La Noire de... on vuonna 1966 ensi-iltansa saanut Ousmane Sembènen ohjaama ranskankielinen elokuva. Tämä afrikkalaisen elokuvan klassikoihin kuuluva teos on julkaistu englanniksi nimellä Black Girl.
Elokuva La Noire de... perustuu Nice-Matin-sanomalehdessä vuonna 1958 kerrottuun tapaukseen itsemurhan tehneestä senegalilaisesta kotiapulaisesta. Ousmane Sembène kirjoitti aiheen pohjalta vuonna 1962 julkaistun novellin "La Noire de...", jonka pohjalta elokuva on tehty.
Elokuvan keskeinen tapahtumapaikka on Antibesissä Ranskan Rivieralla lähellä merta sijaitseva asunto, jossa tummaihoinen päähenkilö (Diouana) työskentelee valkoihoisen ranskalaisen lapsiperheen kotiapulaisena. Elokuvan alussa Diouana saapuu laivalla Marseilleen, josta perheen isä tuo hänet autolla asunnolle. Diouana on tavannut perheen kotimaassaan Senegalin Dakarissa ja päässyt siellä töihin lapsenhoitajaksi ranskalaisperheen Dakarin asuntoon. Ranskaa ymmärtävä mutta luku- ja kirjoitustaidoton Diouana saapuu Ranskaan suurin odotuksin, joita hän on saanut kotimaassaan perheenemännän Ranskaa ylistävistä puheista ja esimerkiksi naistenlehti Elleä selailemalla. Hän pettyy odotuksissaan, joutuu pelkän lastenhoidon sijasta perheen yleispiiaksi, saa vähättelevää kohtelua, joutuu monin tavoin isäntäperheen ja heidän vieraittensa nöyryyttämäksi ja päätyy työskentelemään kuin orja. Elokuva palaa myös loppukohtauksessa Senegaliin kotiapulaisen omaisten luo.
Elokuva sai ranskalaisen Jean Vigo -palkinnon parhaana pitkänä ranskankielisenä elokuvana (1966) ja kultaisen Tanit-palkinnon ensimmäisillä Karthagon elokuvajuhlilla Tunisiassa (1966).
Rooleissa

| 0 | 1 | 2 |
| --- | --- | --- |
|  Mbissine Thérèse Diop  | … |  Gomis Diouana   |
|  Anne-Marie Jelinek  | … |  rouva   |
|  Robert Fontaine  | … |  herra   |
|  Momar Nar Sene  | … |  Diouanan miesystävä   |
Aiheesta muualla

La Noire de.. elokuvan (englanniksi) tekstitetty traileri (ranskaksi) (youtube.com)
Ousmane Sembène: A freedom fighter who used a camera as his weapon (Samba Gidjigon essee; s. 1-7, DVD/BlueRay kotelossa "Two films by Ousmane Sembène Black Girl, Borom Sarret"; (englanniksi); bfi.org.uk)
Manthia Diawara & Ngũgī wa Thiong'o (ohjaajat) Sembène: The making of African cinema (dokumenttielokuva, pääosin (englanniksi); 1994, 60 min, USA; mukana DVD/BlueRay kotelossa "Two films by Ousmane Sembène Black Girl, Borom Sarret")
Maggie Simpson

| Maggie Simpson |
| --- | --- |

Ensiesiintyminen:  ”Good Night” (The Tracey Ullman Show)
Ääninäyttelijät:  Nancy Cartwright Yeardley Smith (vanhemmat jaksot) Elizabeth Taylor, James Earl Jones, Jodie Foster (yksittäisiä jaksoja)
Henkilötiedot
Sukupuoli:  Tyttö
Hiukset:  Ihonväriset keltaiset
Ikä:  1
Tärkeimmät sukulaiset:  Äiti Marge Simpson Isä Homer Simpson Veli Bart Simpson Sisar Lisa Simpson Isoisä Abraham Simpson isoäidit Mona Simpson ja Jacqueline Bouvier Tädit Patty ja Selma Bouvier
Margaret "Maggie" Simpson on kuvitteellinen hahmo animaatiosarjassa Simpsonit. Hän on yksivuotias tyttövauva ja Simpsonin perheen nuorin lapsi. Maggie ei äärimmäisen harvoja poikkeuksia lukuun ottamatta koskaan puhu, mutta hahmon jokelteluja ääninäyttelee Nancy Cartwright ja joissain varhaisissa jaksoissa myös Yeardley Smith. Maggien tutinimemisäänen on tehnyt sarjan luoja Matt Groening.
Maggie on Homer ja Marge Simpsonin nuorin tytär ja Bartin ja Lisan nuorempi sisar. Maggien vihjaillaan usein olevan vauvaksi huippuälykäs, mutta hän joko salaa kykynsä tai ne jäävät muuten vain muilta perheenjäseniltä huomaamatta tai tajuamatta. Maggie on yksi Simpsonien alkuperäisistä hahmoista ja hän on ollut sarjassa mukana jo ensimmäisestä The Tracey Ullman Show’n lyhytfilmistä ”Good Night” alkaen. Matt Groening nimesi Maggien siskonsa Margaretin mukaan.
Simpsonien alkutekstijaksossa Maggie kulkee vahingossa läpi kaupan kassan viivakoodilukijasta, jolloin kassan näytössä vilkkuu luku 847,63 dollaria. Tämä viittaa siihen, että lasketun arvion mukaan vauvan vuosittainen elättäminen Yhdysvalloissa maksaa keskimäärin 847,63 dollaria.lähde? Alkutekstijakson vuodesta 2009 käytetyssä uudessa versiossa Maggien hinta on 486,52 dollaria.
Maggie esiintyy päähahmona lyhytelokuvissa The Longest Daycare (2012) ja Playdate with Destiny (2020), joita on esitetty elokuvateattereissa.
Yleistä hahmosta

Maggiella on tähden sakaroita muistuttavat piikikkäät hiukset, samanlaiset kuin Lisalla. Lisan ja Bartin tavoin Maggiella ei ole hiusrajaa, vaan hiukset näyttävät olevan osa päätä. Maggie on yleensä puettu vaaleansiniseen lahkeettomaan potkupukuun ja hänen hiuksissaan on pieni sininen rusetti. Maggie imee aina punaista tuttia, josta ei luovu mistään hinnasta. Maggie ei pysty kävelemään muutamaa askelta pidempään kaatumatta, joten liikkuu pääasiassa konttaamalla. Useimmiten Maggie nähdään yhdessä Margen kanssa.
Pääasiassa Maggien nähdään tekevän vauvoille tyypillisiä asioita. Hän pitää Iloiset pikku tontut -lastenohjelmasta ja Roofi-nimisen laulajan lastenmusiikista. Maggiella on yksi vihollinen, yksikulmakarvainen vauva Gerald. Maggien 1-vuotissyntymäpäivää vietettiin 5. tuotantokauden jaksossa ”Lady Bouvierin rakastaja”. Koska Simpsoneissa on liukuva aikajatkumo, Maggie pysyy aina yksivuotiaana. Maggien syntymään johtaneet tapahtumat kerrottiin 6. kauden takaumajaksossa ”Kolmas lapsi”. Sen mukaan Maggie oli Bartin ja Lisan tavoin vahinkolapsi, mutta Homer rakastui häneen niin kovasti, että käyttää työpaikalla pelkästään Maggien valokuvia motivoidakseen itseään jatkamaan. Toisaalta monissa jaksoissa Homer unohtelee, että hänellä on kolmaskin lapsi.
Maggie on välillä tekemisissä myös perheen ulkopuolisten henkilöiden kanssa. Hän ystävystyi Moe Szyslakin kanssa 14. kauden jaksossa ”Moe lapsenvahtina” ja palautti Montgomery Burnsin rakkaan Bobo-nallen 5. kauden jaksossa ”Kansalainen Burns”.
Maggien kyvyt

Monesti vihjataan, että Maggie on ikäänsä nähden hämmästyttävän älykäs ja lahjakas. Esimerkiksi 4. kauden jaksossa ”Rangaistus” Maggie onnistui ajamaan autoa ja saman kauden jaksossa ”Viettelysten Marge” hän johti päiväkodin vauvat toteuttamaan hyvin monimutkaisen suunnitelman kaappiin lukittujen tuttien vapauttamiseksi. 19. kauden jaksossa ”Rysän päältä” paljastuu, että Maggie pelaa nettipokeria ja Margen tullessa kotiin hän laittaa päälle vauvojen opetussivun. Eräässä jaksossa Maggie myös nauhoittaa keskustelua alakerrasta samalla kun itse nukkuu ylhäällä. Maggien nerous paljastui muulle perheelle 15. kauden jaksossa ”Välkky ja välkympi”, mutta jakson lopussa Simon Cowell sai Simpsonit uskomaan, että Maggie ei olisikaan huippuälykäs.
Maggie osaa jopa käsitellä aseita ja on pelastanut useasti isänsä Homerin hengen. Hän pelasti Homerin hukkumasta 11. kauden jaksossa ”Keilailumestari”, pelasti Homerin mafiajengiltä 13. kauden jaksossa ”Isän poliisitoimi” ampumalla väijyksistä jokaista jengiläistä asekäteen, pelasti Homerin ja Bartin The Simpsons Movie -elokuvan lopussa tainnuttamalla tarinan konnan Russ Cargillin pudottamalla ison kiven hänen niskaansa, ja onnistui 19. kauden jaksossa ”Maitojahdista uusiin mahdollisuuksiin” löytämään ja vapauttamaan naapurikaupungissa kellariin vangitun Homerin. Maggie myös paljastui johtaja Burnsia ampuneeksi henkilöksi 6. ja 7. kauden kaksiosaisessa rikosmysteeritarinassa ”Kuka ampui johtajan?”, mutta kyse oli vahingosta ja ase oli Burnsin. Sen sijaan jaksossa ”Isän poliisitoimi” Maggiella oli kätketty kivääri patjansa alla.
29. kauden jaksossa ”Bartin painajainen” kerrotaan, että Maggie ei tule koskaan kuolemaan.
Kerza

Kerza (oik. Kerim Khalid Ahmed Muslah, s. 2002) on Suomessa asuva räppäri.
Kerza on julkaissut kaksi levyä ja tullut tunnetuksi kappaleistaan Cledosin ja ruotsalaisen 1. Cuz -räppäreiden kanssa.
Toinen albumi Uhka julkaistiin Kerzan ollessa tutkintavankeudessa.
Cledos oli mukana Kerzan Kädet ilmaan -kappaleella. Huhtikuussa 2023 Kerza esiintyi Vitunleija-vaatemerkin kiertueella. Viikolla 32 uusi albumi nousi Suomen Virallisen Listan kolmanneksi.
Kerza teki sopimuksen Sony Music Finlandin kanssa helmikuussa 2023.
Tapon yritys ja huumerikosepäily

Poliisi pitää Muslahia espoolaisen L-City -katujengin jäsenenä. Hänet tuomittiin puukotuksesta, joka johti väkivallan kärjistymiseen L-Cityn ja helsinkiläisen Kurdish Mafia -katujengin välillä.
Jengien vihanpito oli alkanut kuukautta aiemmin sattuneesta pahoinpitelystä. Puukotus tapahtui 14. kesäkuuta 2021 Helsingin Itäkeskuksessa Puhoksen kauppakeskuksen lähettyvillä. Tapaus tallentui kolmelle valvontakameralle ja yhdelle kännykkävideolle. Veitsenisku osui 18-vuotiasta vasempaan kylkeen. Isku ulottui keuhkopussiin asti ja vaurioitti myös muita sisäelimiä ja oli hengenvaarallinen.
Muslah tuomittiin 2021 kolmen vuoden ja neljän kuukauden vankeuteen tapon yrityksestä. Uhri oli yksi Milan Jaffin Kurdish Mafia -katujengin pääjäsenistä. Muslah kertoi pitäneensä puukkoa mukanaan, koska varautui kyseisen jengiläisen mahdolliseen hyökkäykseen.
Muslah vangittiin 30. kesäkuuta 2023 Länsi-Uudenmaan käräjäoikeudessa neljästä tapon yrityksestä.
Teko tapahtui kun neljä virolaista miestä meni 23. maaliskuuta 2023 Karakalliossa Espoossa pysäköintihalliin tarkoituksenaan vahingoittaa sinne pysäköityä yhden miehen ex-puolison autoa. Myöhemmin paikalle saapui viisi henkilöä toisesta jengistä. Pysäköintihallissa ollut virolaisseurue lähti tulemaan kohti astalot käsissään, jolloin autosta noussut mies avasi tulen. Ampumisen jälkeen viiden hengen seurue yritti paeta autolla, mutta törmäsi tolppaan. Törmäyksen jälkeen neljä miestä nousi autosta ja kaksi näistä, joista syyttäjän mukaan toinen oli Kerza, alkoi tulittaa aseilla. Myös kolmatta miestä epäiltiin ampumisesta, mutta näyttö ei riittänyt ja syyte jäi nostamatta. He osuivat kahteen mieheen, jotka päätyivät sairaalaan, ja pakenivat juosten paikalta.
Yksi ampumisessa mukana olleista oli Dijar Güzel, jota myöhemmin epäiltiin ns. Espoon jengimurhasta Suvelassa 5. joulukuuta 2024.
Oikeudenkäynti Muslahia vastaan alkoi marraskuussa 2023 Länsi-Uudenmaan käräjäoikeudessa. Syyttäjä vaati hänelle ja toiselle miehelle rangaistusta neljästä tapon yrityksestä ja ampuma-aserikoksista. Käräjäoikeuden mukaan jäi näyttämättä toteen, kuka ampui, joten se hylkäsi Muslahin syytteen.
Marraskuussa 2024 Muslah sai syytteen törkeästä huumausainerikoksesta, joka ajoittuu vuosiin 2022–2023.
Mitäs Mitäs Mitäs

Mitäs Mitäs Mitäs on vuosittainen vaihtoehtotaiteiden festivaali, joka järjestetään vuonna 2025 kymmenettä kertaa Nuutajärvellä, Urjalassa. Mitäs Mitäs Mitäs -festivaali yhdistää rohkeasti eri taidemuotoja, kuten musiikkia, teatteria, sirkusta, performanssia, elokuvataidetta ja installaatioita. Monipuolisen ohjelmiston lisäksi Mitäkset ovat tunnettu tapahtuman erityisestä luonteesta, johon kävijät voivat itse vaikuttaa. Kävijät eivät ole vain katsojia, vaan aktiivisia osallistujia, jotka luovat sisältöä työpajoissa, installaatioissa ja Avolava Open Stagella, joka on vapaasti kaikkien käytettävissä. Tämä lähestymistapa tekee Mitäksistä kokeellisen kulttuurin edelläkävijän, jossa taiteen rajat ja yleisön rooli muovautuvat jatkuvasti.
Festivaali järjestetään talkoovoimin, ja tapahtuman ikäraja on 18 vuotta. Festarilipun haltijat ovat oikeutettuja ilmaiseen leiriytymismahdollisuuteen alueen välittömässä läheisyydessä.
Mitäs Mitäs Mitäs on järjestetty yhdeksän kertaa vuosien 2015-2024 aikana ja vuonna 2025 se juhlii 10-vuotisjuhlaansa. Lisäksi festivaalin takana vaikuttava Mitäs ry on järjestänyt ennakkotapahtumia ympäri Suomea; Mitäs Mitäs Mitäs Karkelot Pengerpuistossa 2024, Mitäs x Swäg tapahtuman Muovitehtaalla 2023, Kevätuhri-tapahtuman Teurastamolla 2023, Mitäs Mitäs Mitäs Karnevaalin 2022 ja vuoden 2017 kesällä järjestettiin Mitäs-ennakkoklubit ennen emotapahtumaa Tampereen Klubilla ja Turun Baaribaarissa.